CELEX: 32020D1466
Language: da
Date: 2020-10-12 00:00:00
Title: Rådets afgørelse (FUSP) 2020/1466 af 12. oktober 2020 om ændring af afgørelse (FUSP) 2018/1544 om restriktive foranstaltninger mod spredning og brug af kemiske våben

13.10.2020   
               
               
                  DA
               
               
                  Den Europæiske Unions Tidende
               
               
                  L 335/16
               
            
         RÅDETS AFGØRELSE (FUSP) 2020/1466
         af 12. oktober 2020
         om ændring af afgørelse (FUSP) 2018/1544 om restriktive foranstaltninger mod spredning og brug af kemiske våben
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 15. oktober 2018 vedtog Rådet afgørelse (FUSP) 2018/1544 (1) om restriktive foranstaltninger mod spredning og brug af kemiske våben.
                  
               
                     (2)
                  
                  
                     Afgørelse (FUSP) 2018/1544 finder anvendelse indtil den 16. oktober 2020. På grundlag af en gennemgang af nævnte afgørelse bør de deri fastsatte restriktive foranstaltninger forlænges indtil den 16. oktober 2021, og ét punkt på listen over fysiske og juridiske personer, enheder og organer omhandlet i artikel 2 og 3 i bilaget til nævnte afgørelse bør ajourføres.
                  
               
                     (3)
                  
                  
                     Afgørelse (FUSP) 2018/1544 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I afgørelse (FUSP) 2018/1544 foretages følgende ændringer:
            
                        1)
                     
                     
                        Artikel 8 affattes således:
                        
                           »Artikel 8
                           
                           Denne afgørelse finder anvendelse indtil den 16. oktober 2021. Denne afgørelse kan til enhver tid tages op til fornyet vurdering. Den forlænges eller ændres, alt efter hvad der er relevant, hvis Rådet skønner, at dens mål ikke er nået.«
                        
                     
                  
                        2)
                     
                     
                        Bilaget ændres som anført i bilaget til nærværende afgørelse.
                     
                  
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Luxembourg, den 12. oktober 2020.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Rådets afgørelse (FUSP) 2018/1544 af 15. oktober 2018 om restriktive foranstaltninger mod spredning og brug af kemiske våben (EUT L 259 af 16.10.2018, s. 25).
      
      
         
            BILAG
            Punkt nr. 5 på listen over fysiske og juridiske personer, enheder og organer omhandlet i artikel 2 og 3, under underoverskriften »A. Fysiske personer« i bilaget til afgørelse (FUSP) 2018/1544, affattes således:
            
               
                           Navn
                        
                        
                           Identificerende oplysninger
                        
                        
                           Begrundelse for opførelsen
                        
                        
                           Dato for opførelse
                        
                     
                           »5. Said SAID
                        
                        
                           Alias: Saeed, Sa'id Sa'id, 
                           Titel: Doktor, medlem af Institute 3000 (alias Institute 6000) i SSRC
                           Køn: mand
                           Født: den 11. december 1955
                        
                        
                           Said Said er en fremtrædende figur i Institute 3000 (alias Institute 6000), den afdeling af Scientific Studies and Research Centre (SSRC), der har ansvaret for udvikling og fremstilling af Syriens kemiske våben.
                        
                        
                           21.1.2019«